**ЗАПОВЕД**



На основание чл. 4, ал. 1, т. 1 във връзка с чл. 16, ал. 1 и ал. 4, чл. 17, ал. 1, т. 4, чл. 21, ал. 2 и ал. 3 и чл. 22, ал. 2, т. 10 от Закона за административното регулиране на икономическите дейности, свързани с нефт и продукти от нефтен произход, чл. 5, ал. 1, т. 30 от Устройствения правилник на Министерството на икономиката и индустрията (обн. ДВ, бр. 17 от 2022 г.) и Заповед № РД-16-374/23.04.2024 г. на министъра на икономиката и индустрията,

**КАТО СЪОБРАЗИХ СЛЕДНОТО:**

„ТОПЛИВО ГАЗ“ ЕООД, с ЕИК: 130864186, със седалище и адрес на управление: гр. София, общ. Столична, обл. София, р-н „Средец“, ул. „Солунска“ № 2, е вписано в регистъра на лицата, осъществяващи икономически дейности, свързани с нефт и продукти от нефтен произход, за извършване на икономическа дейност „Търговия на едро с нефт и продукти от нефтен произход“, за което е издадено Удостоверение № 2410/11.08.21 г.

Дружеството е подало в Министерството на икономиката и индустрията заявление с вх. № АУ-54-362/04.12.2024 г. за промяна на обстоятелствата по чл. 17, ал. 1, т. 4 от Закона за административното регулиране на икономическите дейности, свързани с нефт и продукти от нефтен произход, с което е заявило вписване на обект, от който ще осъществява дейността – Данъчен склад ИНДС: BGNCA00575001, гр. Русе, общ. Русе, обл. Русе, ул. „Потсдам“ № 9.

В изпълнение на чл. 18, ал. 1 от Закона за административното регулиране на икономическите дейности, свързани с нефт и продукти от нефтен произход, длъжностно лице от дирекция „Администриране и контрол на икономически дейности“ извърши проверка на приложените към заявлението документи, при която се установи съответствие на новозаявените обстоятелства с изискванията на Закона за административното регулиране на икономическите дейности, свързани с нефт и продукти от нефтен произход.

Предвид гореизложеното и на основание чл. 4, ал. 1, т. 1 във връзка с чл. 16, ал. 1 и ал. 4, чл. 17, ал. 1, т. 4, чл. 21, ал. 2 и ал. 3 и чл. 22, ал. 2 т. 10 от Закона за административното регулиране на икономическите дейности, свързани с нефт и продукти от нефтен произход

**Н А Р Е Ж Д А М :**

1. Да се впише в регистъра на лицата, осъществяващи икономически дейности, свързани с нефт и продукти от нефтен произход промяна в обстоятелствата по чл. 17, ал. 1, т. 4 от Закона за административното регулиране на икономическите дейности, свързани с нефт и продукти от нефтен произход на регистрираното лице „ТОПЛИВО ГАЗ“ ЕООД, с ЕИК: 130864186, като в раздел „Tърговски и административни сгради, офиси“ се впише „Данъчен склад ИНДС: BGNCA00575001, находящ се на адрес: гр. Русе, общ. Русе, обл. Русе, ул. „Потсдам“ № 9“.

2. Да се издаде ново удостоверение, отразяващо направената промяна по т. 1.

3. Заповедта да се доведе до знанието на заинтересованите лица за сведение и изпълнение.

Настоящата заповед подлежи на обжалване в 14-дневен срок от съобщаването ѝ чрез заместник-министъра на икономиката и индустрията пред Административен съд София-град, по реда на Административнопроцесуалния кодекс.



**Д-Р ДАВИД СУКАЛИНСКИ**

*Заместник-министър на икономиката и индустрията*